钦定古今图书集成/理学汇编/学行典/第239卷 > 刘成德
## 钦定古今图书集成/理学汇编/学行典/第239卷 > 刘成德

按《乐安县志》：刘成德云：“盖乡罗田人。乐邑粮赋，自郡
守张孝祥以来，额定轻赍，免漕运，然每逢鼎革，不无
更番之檄。元统中，乐民苦漕，时令燮理公从民便。成
德素笃公义，谋于令，愿破家以复轻赍。令义之，赴省
恳台上闻。成德不谋于众，自办粮往返万里，展转逾
年而命下。合邑惊喜，以庆更生。相与裒赀偿费，成德”
坚不受，邑士民愈义之，以一家利通县，以一时利百
世，争为诗歌美其事。廉访使吴当为文序之。